Андреас Грифиус
Картината на нашия живот

Превод от немски: Кръстьо Станишев, —

chitanka.info

Човекът е игра на времето, уви,

и сцена е светът, където той се скита.

Въздига се един, друг пада и дворците

един владее, друг — без дом в нощта върви.

Изчезна Вчера, Днес в забрава се обви,

зелените листа са сгърчени и свити.

Днес — радост, утре — смърт, ний —

без меч и с остър меч ще легнем под треви.

Еднакви сме по плът, но не по ранг и блясък,

едни — в копринен плащ, а други — ринат пясък,

съблича ни смъртта и равни сме тогаз.

В сериозната игра участвувай, защото

напуснеш ли веднъж ти пира на живота,

брилянт назаем взет са мъдрост, сила, власт!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.